stanford-oval/wikipedia huggingface dataset:
Saint John (Dominica)
Aiheesta muualla

Kuvia tai muita tiedostoja aiheesta Saint John (Dominica) Wikimedia Commonsissa
Dominican alueet
Saint Andrew
Saint David
Saint George
Saint John
Saint Joseph
Saint Luke
Saint Mark
Saint Patrick
Saint Paul
Saint Peter
Saint Helena (täsmennyssivu)

Saint Helena tarkoittaa seuraavia:
Saint Helena, Ascension ja Tristan da Cunha, Britannian merentakainen alue eteläisellä Atlantilla
Saint Helena, saari eteläisellä Atlantilla
Saint Helena (Pori), keinotekoinen saari Porin edustalla
St Helena Island National Park, kansallispuisto Australiassa
St. Helena (Kalifornia), kaupunki
St. Helena AVA, viininviljelysalue Kaliforniassa
St. Helenan piirikunta, hallintoalue Louisianassa
St Helena (Baltimore), Maryland
Saint Helena (Minnesota)
St. Helena (Nebraska
St. Helena (Pohjois-Carolina)
Saint Helena Island (Etelä-Carolina), saari
Mount Saint Helena, Kalifornia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint Helena”, voi hakea sivunnimihaulla, laajalla sivunnimihaulla tai tekstihaulla.
Arvo Mägi

Arvo Mägi (13. kesäkuuta 1913 Koosa, Viro – 27. marraskuuta 2004 Tukholma, Ruotsi ) oli virolainen kirjailija, kirjallisuudentutkija ja kriitikko.
Mägi syntyi Koosan kylässä Tartumaalla ja opiskeli filosofiaa Tarton yliopistossa. Hän muutti Ruotsiin vuonna 1944. Häneltä on ilmestynyt muun muassa romaaneja, runoja ja näytelmäkirjallisuutta, ja Viron kirjallisuuden historia on julkaistu myös suomeksi 1965.
Mägi kuoli Tukholmassa 91-vuotiaana.
Roxane Gay

| Roxane Gay |
| --- | --- |
 Roxane Gay vuonna 2014.
Henkilötiedot
Syntynyt: 15. lokakuuta 1974 (ikä 49) Omaha, Nebraska
Ammatti:  kirjailija, professori
Aiheesta muualla
www.roxanegay.com
Löydä lisää kirjailijoitaKirjallisuuden teemasivulta
Roxane Gay (s. 15. lokakuuta 1974 Omaha, Nebraska) on yhdysvaltalainen kirjailija, professori, toimittaja ja aktivisti. Gay on kirjoittanut suositun ja The New York Times -lehden parhaiten myyneiden kirjojen listalle päässeen esseekokoelman Bad Feminist (2014) sekä monia muita teoksia ja esseitä.
Hän on ollut Illinoisin ja Purduen yliopistoissa englannin kielen professori, ja vuodesta 2018 lähtien hän on työskennellyt Yalen yliopiston vierailevana professorina. Hän on The New York Times -lehden kolumnisti, Tiny Hardcore Press-kustantamon perustaja, The Rumpuksen esseetoimittaja, kirjallisen taidekollektiivi PANK:n päätoimittaja, sekä vuonna 2001 perustetun Gay Magin toimittaja.
Gay kirjoitti myös vuonna 2017 ilmestyneen kuusiosaisen Black Panther: World of Wakanda-sarjakuvakirjan yhdessä Ta-Nehisi Coatesin ja Yona Harveyn kanssa.
Tunnustuksia ja palkintoja

Vuonna 2018 hänelle myönnettiin PEN-järjestön Yhdysvaltojen keskuksen Freedom to Write-palkinto sekä Guggenheim Fellowship-tunnustus.
Suomennetut teokset

Roxane Gay: Bad Feminist.  Suomentanut Koko Hubara, Anu Partanen. Helsinki:  Like, 2017.  ISBN 978-952-01-1377-3.
Käännös suomeksi
Andy Dick

Andy Dick
Andrew Robert "Andy" Dick (s. 21. joulukuuta 1965 Charleston, Etelä-Carolina, Yhdysvallat) on yhdysvaltalainen komedianäyttelijä, joka on näytellyt vuodesta 1986 lähtien elokuvissa ja televisiosarjoissa. Hän on näytellyt muun muassa elokuvissa: Old School – jengi koossa (2003), Zoolander (2001) ja sarjoissa Teho-osasto (2007), The Ben Stiller Show (1992–1993). Dick on antanut äänensä peliin Grand Theft Auto: San Andreas (2004) ja elokuvaan Tapaus Punahilkka (2005).
Dick on ollut naimisissa Ivone Kowalzykin kanssa vuosina 1986–1990 ja heillä on liitosta yksi poika. Hänellä on tyttöystävänsä Linan kanssa kaksi lasta, poika ja tyttö.
Dick on aiheuttanut paljon kohua sekoilemalla päihtyneenä. Hän on kertonut olevansa biseksuaali.
Aiheesta muualla

Andy Dick Internet Movie Databasessa. (englanniksi)
Arttu Heikkinen (ampumahiihtäjä)

| Arttu Heikkinen> Henkilötiedot |
| --- | --- |
Syntynyt: 20. huhtikuuta 2004 (ikä 20) Kuopio
Uran tiedot
Pituus:  175 cm
Seura:  Puijon Hiihtoseura
Laji:  ampumahiihto
 Tietolaatikko päivitetty 23.2.2022 
| Mitalit> Maa:  Suomi.Miesten ampumahiihto.NMM-kilpailut  | Mitalit> Maa:  Suomi.Miesten ampumahiihto.NMM-kilpailut  | Mitalit> Maa:  Suomi.Miesten ampumahiihto.NMM-kilpailut  | Maa:  Suomi> Miesten ampumahiihto. |
| --- | --- | --- | --- |
|  Kultaa | Soldier Hollow 2022 | normaalimatka |  |
|  Pronssia | Soldier Hollow 2022 | takaa-ajo |  |
|  Pronssia | Štšutšinsk 2023 | takaa-ajo |  |
| NEM-kilpailut  | NEM-kilpailut  | NEM-kilpailut  |  |
|  Kultaa | Jakuszyce 2024 | pikakilpailu |  |
Arttu Heikkinen (s. 20. huhtikuuta 2004) on suomalainen ampumahiihtäjä, joka edustaa Puijon Hiihtoseuraa. Hän on normaalimatkan alle 19-vuotiaiden maailmanmestari vuodelta 2022 ja takaa-ajon pronssimitalisti vuosilta 2022 ja 2023.
Heikkistä valmentaa hänen isänsä Jarmo Heikkinen.
Arthur Kopit

| Arthur Kopit> Arthur Lee Koenig |
| --- | --- |
 Arthur Kopit Irlannissa heinäkuussa 2011.
Henkilötiedot
Syntynyt: 10. toukokuuta 1937 Manhattan, New York, Yhdysvallat
Kuollut: 2. huhtikuuta 2021 (83 vuotta) Manhattan, New York, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Arthur Kopit, alun perin Arthur Lee Koenig (10. toukokuuta 1937 Manhattan, New York, Yhdysvallat – 2. huhtikuuta 2021 Manhattan, New York, Yhdysvallat) oli yhdysvaltalainen näytelmäkirjailija. Hänen läpimurtonäytelmänsä oli absurdi satiirinen farssi Oh Dad, Poor Dad, Mamma’s Hung You in the Closet and I’m Feelin’ So Sad, jolla hän parodioi absurdia teatteria ja yhdysvaltalaista psykologisointia.
Suomennetut teokset

Siivet: kuunnelma (Wings), suom. Ari Koskinen, Helsinki, Yleisradio 1981
Kamarimusiikkia (Chamber music), suom. Seppo Loponen, Helsinki: Työväen Näyttämöiden Liitto [i.a.]
Isä, isä raukka,  suom. Otso Appelqvist, (1963)
Phantom – Pariisin oopperan kummitus, suom. Marika Hakola, (2019)
Suomennetut teokset > Suomessa esitettyjä näytelmiä

Isä, isä raukka, esitetty 1962
Oopperan kummitus, esitetty 1993
Tie Nirvanaan, esitetty 2005
Nine, esitetty 2011
Phantom - Pariisin oopperan kummitus, esitetty 2019
Aqeela Asifi

| Aqeela Asifi |
| --- | --- |

Henkilötiedot
Syntynyt: 1966 (ikä 57–58)
Kansalaisuus:  afganistanilainen
Ammatti:  pakolaistyttöjen opettaja; alkujaan maantiedon ja historian opettaja
Muut tiedot
Tunnustukset:  Nansen-palkinto (2015),
Aqeela Asifi (s. 1966 Kabul) on afganistanilainen, Pakistanissa työskentelevä opettaja ja pakolainen. Asifi palkittiin työstään erityisesti pakolaistyttöjen opettajana YK:n pakolaisjärjestön (UNHCR) vuoden 2015 Nansen-palkinnolla.
Asafi saapui 26-vuotiaana Punjabin maakunnan Mianwalin Kot Chandanan pakolaiskylään. Hän havaitsi, että monien pakolaisperheiden tytöt olivat kouluttamattomia, eikä heitä oltu päästetty opiskelemaan kodin ulkopuolelle. Yhdessä aviomiehensä kanssa Asafi, joka oli Kabulissa toiminut maantiedon ja historian opettajana ennen talibanien valtaantuloa vuonna 1992, ryhtyi keskustelemaan koulutuksesta kylän vanhimpien ja imaamien kanssa. Lisäksi he kiersivät ovelta ovelle saadakseen perheiden luottamuksen tyttöjen kouluttautumiselle. He pääsivät aloittamaan pakolaiskylässä telttakoulun, jonka opetus lähti käyntiin kotitalouden ja henkilökohtaisen hygienian opetuksella. Tämän tarkoituksena oli osaltaan voittaa oppilaiden luottamus siihen, ettei koulua tarvinnut pelätä.
Aluksi oppilaita oli vain kourallinen. Sanan levitessä tyttöjen määrä lisääntyi niin, että opetusta piti antaa vuoroissa. Tyttöjen itsetunto kasvoi, ja koulutus auttoi tyttöjä elämässä. Sittemmin telttakoulu vaihtui pysyväksi rakennukseksi, ja jotkut oppilaista ovat itsekin opettajia, jotka perustavat omia koulujaan. Esimerkiksi kolme nuoriksi saakka koulua käynyttä tyttöä palasi naimisiin mentyään Afghanistanin Qunduzin maakuntaan. Siellä he avasivat jo kuukauden kuluessa välillä suljettuna olleen koulun. Tämä koulu oli toiminnassa vielä 12 vuotta myöhemmin, ja kaikki kylän tytöt käyvät tätä koulua.
Asifi palkittiin pakolaistyttöjen opettajana 23 vuoden opetustyön jälkeen Nansen-palkinnolla.  Tämän jälkeen hänen aloittamansa työ on saanut muitakin tunnustuksia. Vuonna 2016 Asafi valittiin yhdeksi kymmenestä Global Teachers Prize -palkintoehdokkaasta maailmassa. Yhdessä lainateltassa alkanut Kot Chandanan pakolaiskylän koulu oli hänen johdollaan laajentunut yhdeksäksi eri kouluksi. Näissä opettaa useita naisopettajia ja opiskelee noin 1 500 oppilasta, josta 900 on tyttöä. Asifi käytti pääosan Nansen-palkinnon yhteydessä saamastaan 100 000 dollarin kehittämisrahasta näistä yhden, perustamansa koulun laajentamiseen ja kehittämiseen. Punjabin maakunnan opetusviranomaiset tunnustivat kehittyneen koulun tason, ja myönsivät laajentuneelle koululle (Community Girls Model School No 2) ylemmän toisen asteen peruskoulun järjestämisluvan, jolloin luokka-asteiden määrä voitiin kasvattaa aiemmasta. Se mahdollistaa koululle myös pakolaislapsille annettavan 9. ja 10.-luokka-asteen opetuksen. Tämä oli Pakistanin ensimmäinen pakolaiskoulun saama virallinen yläkoulutason asema.
Rikki Rockett

| Rikki Rocket |
| --- | --- |
 Rikki Rockett vuonna 2008 Moondance Jam -festivaalilla Poisonin kanssa.
Henkilötiedot
Koko nimi:  Richard Alan Ream
Syntynyt: 8. elokuuta 1961 (ikä 63)
Ammatti:  muusikko
Muusikko
Taiteilijanimi:  Rikki Rocket
Aktiivisena:  1983–
Tyylilajit:  glam metal 
Soittimet:  rummut
Yhtyeet:  Poison (1983–), Rikki Rocket (1999–)
Levy-yhtiöt:  useita
Aiheesta muualla
rikkirockett.com
  [ Muokkaa Wikidatassa ] [ ohje ]  
Rikki Rocket (oik. Richard Alan Ream, s. 8. elokuuta 1961 Mechanicsburg, Pennsylvania, Yhdysvallat) on yhdysvaltalainen rumpali, joka tunnetaan parhaiten hard rock -yhtye Poisonin alkuperäisrumpalina.
Nuoruus

Rocket syntyi pieneen pennsylvanialaiseen perheeseen. Hänen perheensä oli pienituloinen. Rocket rahoittikin itse opintonsa ja kävi sotilaskoulutuksen armeijassa. Sen jälkeen hän työskenteli nuorena muun muassa parturina, rantavahtina, New Yorkin keskussairaalassa ja ravintolassa tiskaajana.[lähde? ]
Ura > Poison

Rockett perusti vuonna 1984 Bret Michaelsin ja basisti Bobby Dallin kanssa Poisonin. Myöhemmin yhtyeeseen liittyi kitaristi C. C. DeVille. Yhtye julkaisi vuonna 1986 esikoisalbuminsa Look What the Cat Dragged In. Vuonna 1988 he julkaisivat toisen albuminsa Open Up and Say...Ahh!, joka lisäsi yhtyeen suosiota. Vuonna 1990 yhtye julkaisi kolmannen studioalbumin Flesh & Bloodin, jonka kiertueen aikana Rockettilla ja C. C. DeVillellä oli riitaa ja DeVille erosi yhtyeestä.
Vuonna 1991 yhtye julkaisi livealbumin Swallow This Live!. Levy äänitettiin vuonna 1990, ja se oli samalla viimeinen, jolla DeVille oli mukana. Native Tongue -studioalbumi julkaistiin vuonna 1993. Devillen tilalle tullut Richie Kotzen erotettiin albumin ilmestymisen jälkeisellä kiertueella. Hänen epäiltiin olleen suhteessa Rocketin kihlatun kanssa.
Kolme vuotta myöhemmin vuonna 1996 yhtye julkaisi kokoelman Their Greatest Hits 1986-1996. Seuraava studioalbumi, Crack a Smile, julkaistiin vuonna 2000, jolloin DeVille ja Rockett olivat jo sopineet riitansa. Vuonna 2000 julkaistiin myös livealbumi Power to the People. Uusin studioalbumi, Hollyweird julkaistiin vuonna 2002 ja kokoelma Best of Ballads & Blues vuonna 2003. Yhtye piti kolmen vuoden levytysstauon, ennen kuin se vuonna 2006 julkaisi kokoelman The Best of Poison: 20 Years of Rock ja vuonna 2007 cover-albumin Poison’d!. Vuonna 2008 ilmestyi Live, Raw & Uncut.
Rockett palasi syöpähoitojen jälkeen soittamaan rumpuja, ja Poison kiersi Def Leppardin ja Teslan kanssa vuonna 2017.
Ura > Sooloura ja Rockett Drum Works

Rockett julkaisi soololevyn Glitter 4 Your Soul vuonna 2003. Hän perusti vuonna 2005 yrityksen, joka myy kustomoituja rumpuja. Vuonna 2015 hän julkaisi sivuprojektinsa Devil City Angelsin kanssa albumin Devil City Angels.selvennä
Yksityiselämää

Rockett meni naimisiin Melanie Martelin kanssa 18. lokakuuta vuonna 2008. Pariskunnalla on kaksi lasta.[lähde? ] Kesäkuussa 2015 Rockettilla todettiin suusyöpä. Kemoterapiasta ja sädehoidosta huolimatta syöpä uusiutui. Hoitojen aikana Rockett ja hänen vaimonsa erosivat, ja Rockett joutui vähentämään rumpujen soittoa sekä keskeyttämään Rockett Drum Worksin toiminnan. Useiden hoitokertojen jälkeen syöpä saatiin poistettua.
Diskografia > Poison

Look What the Cat Dragged In (1986)
Open Up and Say...Ahh! (1988)
Flesh & Blood (1990)
Swallow This Live! (1991, livealbumi)
Native Tongue (1993)
Poison’s Greatest Hits: 1986–1996 (1996, kokoelma)
Crack a Smile... and More! (2000)
Power to the People (2000, livealbumi)
Hollyweird (2002)
Best of Ballads & Blues (2003, kokoelma)
The Best of Poison: 20 Years of Rock (2006, kokoelma)
Poison’d! (2007, coveralbumi)
Live, Raw & Uncut (2008, livealbumi)
Soolotuotanto

Glitter 4 On Your Soul (2003)
Glitter 4 On Your Soul – Special Edition (2008)
Räyhä-Ralf valloittaa Internetin

| Räyhä-Ralf valloittaa Internetin> Ralph Breaks the Internet |
| --- | --- |

Ohjaaja:  Rich Moore Phil Johnston
Käsikirjoittaja:  Phil Johnston Pamela Ribon
Tarina:  Rich Moore Phil Johnston Jim Reardon Pamela Ribon Josie Trinidad
Tuottaja:  Clark Spencer
Säveltäjä:  Henry Jackman
Kuvaaja:  Nathan Detroit Warner Brian Leach
Leikkaaja:  Jeremy Milton
Pääosat:  John C. Reilly Sarah Silverman Gal Gadot Taraji P. Henson Jack McBrayer Jane Lynch Alan Tudyk Alfred Molina Ed O'Neill
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Walt Disney Animation Studios
Levittäjä:  Walt Disney Studios Motion Pictures
Ensi-ilta:   2018-11-2121. marraskuuta 2018 (Yhdysvallat)    2019-2-11. helmikuuta 2019 (Suomi)  
Kesto:  112 minuuttia
Alkuperäiskieli:  englanti
Budjetti:  175 miljoonaa $
Tuotto:  529,3 miljoonaa $
Katsojat:  129 521 (Suomessa)
Edeltäjä:  Räyhä-Ralf
Aiheesta muualla
IMDb 
Elonet
AllMovie
Infobox OKNimi-testi OK: 
Räyhä-Ralf valloittaa Internetin (engl. Ralph Breaks the Internet) on vuonna 2018 ensi-iltansa saanut Disneyn animaatioelokuva. Elokuva on Walt Disney Animation Studiosin 57. animaatioelokuva.
Juoni

Pelihallissa asuvat pelihahmot Räyhä-Ralf ja Nelli Karamelli ovat päivisin töissä peleissään ja iltaisin he viettävät aikaa yhdessä. Räyhä-Ralf on tyytyväinen rauhalliseen elämään, mutta Nelli kaipaa seikkailuja. Ralf tekee Nellille tämän kilpa-autopeliin lisäradan, jotta Nelli saisi jännitystä elämäänsä, mutta ihmispelaaja hermostuu, kun pelikoneen Nelli ei tottele hänen ohjausliikkeitään ja pelikoneen ratti rikkoutuu. Vanhaan koneeseen aletaan etsiä varaosaa eBay-verkkohuutokaupasta. Ralf ja Nelly eivät kuitenkaan ymmärrä nettihuutokaupan sääntöjä ja tarjoavat ratista epähuomiossa 27 001 dollaria. He alkavat epätoivoisesti hankkia rahaa pelien ja viraalivideoiden avulla.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| John C. Reilly | Niko Saarela | Räyhä-Ralf |
| Sarah Silverman | Iina Kuustonen | Nelli Karamelli |
| Gal Gadot | Mimosa Willamo | Shank |
| Taraji P. Henson | Kaisa Hela | Yesss |
| Jack McBrayer | Riku Nieminen | Fixari-Felix |
| Jane Lynch | Elina Knihtilä | Calhoun |
| Pamela Ribon | Saara Lehtonen | Lumikki |
| Jennifer Hale | Alina Tomnikov | Tuhkimo |
| Kate Higgins | Anna-Maija Tuokko | Aurora |
| Jodi Benson | Nina Tapio | Ariel |
| Paige O'Hara | Maaria Nuoranne | Belle |
| Linda Larkin | Ulla Renko | Jasmine |
| Irene Bedard | Raili Raitala | Pocahontas |
| Ming-Na Wen | Heidi Kyrö | Mulan |
| Anika Noni Rose | Hanna Kaila | Tiana |
| Mandy Moore | Maria Ylipää | Tähkäpää |
| Kelly McDonald | Heljä Heikkinen | Merida |
| Kristen Bell | Saara Aalto | Anna |
| Idina Menzel | Katja Sirkiä | Elsa |
| Auli'i Cravalho | Yasmine Yamajako | Vaiana |
| Roger Craig Smith | Alex Nieminen | Sonic the Hedgehog |
| Flula Borg | Cristal Snow | Ehkä |
| Alex Moffat | Sami Harmaala | Jimmy |
| Tiffany Herrera | Jenny Pitkänen | Tiffany |
| Jaboukie Young-White | Eetu Pesonen | McNeely |
| Alan Tudyk | Juha Varis | Hakunen |
| Alfred Molina | Jussi Lampi | Tupla-Dan |
| Ed O’Neill | Ilari Johansson | Herra Litwak |
| Timothy Simons | Tommi Korpela | Butcher Boy |
| Bill Hader | Lari Halme | Spämmi |
| Brad Garrett | Markus Bäckman | Ihaa |
Suomenkielisen version ohjasi Antti L. J. Pääkkönen ja käänsi Marko Hartama.
Ensi-ilta

Elokuva esitettiin Yhdysvalloissa 21. marraskuuta 2018 ja se sai Suomessa ensi-iltansa 1. helmikuuta 2019.
Ann Miller

| Ann Miller |
| --- | --- |
 Ann Miller vuonna 1946.
Henkilötiedot
Koko nimi:  Johnnie Lucille Collier
Syntynyt: 12. huhtikuuta 1923 Houston, Texas, Yhdysvallat
Kuollut: 23. tammikuuta 2004 (80 vuotta) Los Angeles, Kalifornia, Yhdysvallat
Ammatti:  näyttelijä, tanssija, laulaja
Puoliso:   Reese Llewellyn Milner  (vih. 1946; ero 1947)  Bill Moss  (vih. 1958; ero 1961)  Arthur Cameron  (vih. 1961; ero 1962) 
Lapset:  1
Näyttelijä
Aktiivisena:  1934–2001
Merkittävät roolit:  Kaaos hotellissa Sinun kanssasi kahden Ilo irti Anna suukko, äkäpussi Mulholland Drive
 Nimikirjoitus
Aiheesta muualla
IMDb 
Elonet
Ann Miller (oik. Johnnie Lucille Collier; 12. huhtikuuta 1923 Houston, Texas – 22. tammikuuta 2004 Los Angeles, Kalifornia) oli yhdysvaltalainen näyttelijä, tanssija ja laulaja. Hänet muistetaan parhaiten rooleistaan 40- ja 50-luvun Hollywood-musikaaleissa, joihin lukeutuvat muun muassa Sinun kanssasi kahden (1948), Ilo irti (1949) ja Anna suukko, äkäpussi (1953). Lisäksi hän on esiintynyt elokuvissa Komedia meistä ihmisistä (1938) sekä Mulholland Drive (2001), joka jäi hänen viimeiseksi elokuvakseen.
Miller esiintyi myös teatterinäytelmissä, joihin lukeutuu Broadway-musikaali Sugar Babies, josta hän sai Tony-ehdokkuuden vuonna 1980.
Vuonna 1960 Miller sai oman tähtensä Hollywood Walk of Famelle. Vuonna 2017 The Daily Telegraph nimesi hänet yhdeksi kaikkien aikojen parhaimmista näyttelijöistä, jotka eivät olleet koskaan ehdolla Oscar-palkintoon.
Yksityiselämä

Miller oli elämänsä aikana naimisissa kolme kertaa: Reese Llewellyn Milnerin kanssa vuosina 1946–1947, William Mossin kanssa vuosina 1958–1961 sekä Arthur Cameronin kanssa vuosina 1961–1962. Hänellä oli myös lyhyitä seurustelusuhteita tunnettujen miesten, kuten Howard Hughesin ja Conrad Hiltonin, kanssa.
Miller tuli raskaaksi Milnerille ja heidän lapsensa, Mary, syntyi 12. marraskuuta 1946. Mary menehtyi vain tunteja syntymän jälkeen. Uutislehtien mukaan Miller joutui auto-onnettomuuten ja joutui synnyttämään lapsensa ennenaikaisesti, mutta myöhemmin on paljastunut, että Milner oli raskauden aikana työntänyt hänet portaista alas ja tästä johtuen hän oli joutunut synnyttämään ennenaikaisesti. Miller jätti avioerohakemuksen pian synnytyksen jälkeen.
Kuolema

Miller menehtyi 22. tammikuuta 2004 80-vuotiaana kauhkosyövän takia. Hänet on haudattu Culver Cityssä sijaitsevalle Holy Crossin hautausmaalle.
Aiheesta muualla

Kuvia tai muita tiedostoja aiheesta Ann Miller Wikimedia Commonsissa
Ann Miller Internet Movie Databasessa. (englanniksi)
Roza Salihova

| Mitalit> Maa:   Neuvostoliitto.Naisten lentopallo. Olympialaiset  | Mitalit> Maa:   Neuvostoliitto.Naisten lentopallo. Olympialaiset  | Mitalit> Maa:   Neuvostoliitto.Naisten lentopallo. Olympialaiset  | Maa:   Neuvostoliitto> Naisten lentopallo. |
| --- | --- | --- | --- |
|  Kultaa | México 1968 | joukkuekilpailu |  |
|  Kultaa | München 1972 | joukkuekilpailu |  |
Roza Galjamovna Salihova (ven. Роза Галямовна Салихова; 24. syyskuuta 1944 Nižni Tagil) oli venäläinen lentopalloilija. Hän kuului Neuvostoliiton joukkueisiin, jotka voittivat kultaa vuoden 1968 kesäolympialaisissa Méxicossa ja vuoden 1972 kesäolympialaisissa Münchenissä.
Association for Research and Enlightenment

Association for Research and Enlightenmentin päämaja Virginia Beachissa, Yhdysvalloissa.
The Association for Research and Enlightenment Inc. (lyhenne A.R.E.) on selvänäkijänä ja ihmeparantajana tunnetun Edgar Caycen vuonna 1931 perustama voittoa tavoittelematon järjestö, jonka tarkoituksena on tutkia kokonaisvaltaista terveyttä, muinaisia arvoituksia, hengellisyyttä, unia ja niiden tulkintaa, intuitiota eli sisäistä näkemystä, filosofiaa ja jälleensyntymistä.
A.R.E. on maailmanlaajuinen yksityisten ihmisten verkosto, joka järjestää konferensseja ja koulutustoimintaa ympäri maailman. Edgar Caycen elämästä ja toiminnasta on kirjoitettu yli 300 kirjaa, Edgar Cayce -keskuksia on perustettu 25 maahan ja järjestöllä on jäseniä yli kuudestakymmenestä maasta.
Järjestön päämaja sijaitsee Virginia Beachin kaupungissa Yhdysvalloissa.
Aiheesta muualla

Järjestön kotisivut (englanniksi)
Arvo Niemelä

| Mitalit> Maa:   Suomi.Miesten Kreikkalais-roomalainen paini.EM-kilpailut  | Mitalit> Maa:   Suomi.Miesten Kreikkalais-roomalainen paini.EM-kilpailut  | Mitalit> Maa:   Suomi.Miesten Kreikkalais-roomalainen paini.EM-kilpailut  | Maa:   Suomi> Miesten Kreikkalais-roomalainen paini. |
| --- | --- | --- | --- |
|  Hopeaa |  Helsinki 1933 | yli 87 kg |  |
Arvo Niemelä (17. tammikuuta 1909 Loppi − 17. elokuuta 1984 Helsinki) oli suomalainen kreikkalais-roomalaisen tyylin painija. Hänen painiuransa huippuhetki osui Heimolan talossa Helsingissä pidettyihin EM-kisoihin 1933, joissa hän ylsi hopealle raskaassa sarjassa. Niemelä hävisi selätyksellä Saksan Kurt Hornfischerille mutta voitti pisteillä Ruotsin kolminkertaisen olympiavoittajan, "Spartan leijona" Carl Westergrenin. Viimeisessä ottelussa Westergren voitti Hornfischerin mutta saksalainen voitti silti mestaruuden.
Kotimaassa Niemelä edusti Helsingin Atleettiklubia ja saavutti neljä Suomen mestaruutta. Hänen myöhemmistä vaiheistaan ei ole tietoa, mutta väestörekisterikeskuksen tietojen mukaan Niemelä kuoli 75-vuotiaana vuonna 1984 Helsingissä.
Saavutuksia

EM-hopeaa 1933 (sarja yli 87 kg)
Suomen mestari 1932–1934 ja 1938
Arttu Halonen

Arttu Halonen (1. huhtikuuta 1885 Lapinlahti – 10. maaliskuuta 1965 Lapinlahti) oli suomalainen, lapinlahtelaiseen Halosen taiteilijasukuun kuulunut kuvanveistäjä ja taidevalimon omistaja. Hän oli Suomen ensimmäinen ammatillinen taidevalaja. Tunnetuimmat Halosen pronssivalimossa valetut veistokset olivat Jussi Mäntysen Hirvi-patsas ja Felix Nylundin Kolmen sepän patsas.
Arttu Halonen opiskeli Taideteollisessa keskuskoulussa 1907–1909 ja Suomen Taideyhdistyksen piirustuskoulussa 1909–1910. Hän teki myös opintomatkoja Saksaan, Ranskaan ja Italiaan. Halosen töitä oli ensi kertaa esillä Helsingissä 1913. Halonen oli aloittanut opintonsa 15-vuotiaana opiskelemalla metallitöitä Itä-Suomen käsityökoulussa Vuohimäellä.
Hän opetteli yhdessä kuvanveistäjäveljensä Eemilin kanssa veistosten pronssivalua. Suomessa ei tähän aikaan ollut omia pronssivalimoita vaan kuvanveistäjät joutuivat lähettämään teoksensa valettaviksi ulkomaille. Halonen osti 1918 Arttula-nimisen talon läheltä Lapinlahden rautatieasemaa ja perusti sinne Suomen ensimmäisen taidevalimon joka oli toiminnassa 35 vuotta.
Arttu Halosen vanhemmat olivat maanviljelijä Jussi Halonen ja Annaliisa o.s. Puurunen. Kolmetoistalapsiseen perheeseen syntyneen Artun sisaruksia olivat kuvanveistäjä Eemil Halonen ja taidemaalari Kalle Halonen sekä ryijy- ja mattokutomon Kouvolassa omistanut Anna Halonen.
Halonen teki myös omia veistoksia jotka olivat usein lapsiaiheisia. Hän suunnitteli myös tekstiilejä sisarensa Anna Halosen kutomolle.
Julkisia teoksia

Arttu Halosen julkisia teoksia ovat:
Lapinlahden sankaripatsas (1920), Lapinlahti
edelliseen liitetty Partiosotilas-reliefi (1941)
Lauri Karimon muistomerkki (1952), Lapinlahti
Lapinlahden sankarimuistomerkin Partiosotilas-reliefistä löytyy Arttu Halosen nimi ja vuosiluku 1941.